NOTĂ DE FUNDAMENTARE

pentru Centru administrativ la proiectul deciziei Consiliului local Negureni „Cu privire la amalgamarea voluntară a unităților administrativ-teritoriale UAT Negureni, UAT Chițcanii Vechi, UAT Nucăreni , UAT Tîrșiței”
1. Denumirea proiectului de decizie
Proiectul deciziei Consiliului comunal Tîrșiței „Cu privire la amalgamarea voluntară a unităților administrativ-teritoriale UAT Tîrșiței, UAT Negureni, UAT Chițcanii Vechi, UAT Nucăreni”
2. Autorul proiectului
Proiectul deciziei este elaborat de autoritatea administrației publice locale a UAT Tîrșiței, în colaborare cu Grupul de Lucru Comun constituit în cadrul procesului de amalgamare voluntară.
3. Temeiul legal
Proiectul deciziei este elaborat în temeiul Legii nr. 436/2006 privind administrația publică locală, Legii nr. 225/2023 privind amalgamarea voluntară a unităților administrativ-teritoriale și Metodologiei de amalgamare voluntară a unităților administrativ-teritoriale, aprobată prin Hotărârea Guvernului nr. 925/2023, cu modificările ulterioare.
4. Scopul și necesitatea adoptării deciziei
Scopul proiectului de decizie este aprobarea amalgamării voluntare a UAT Tîrșiței, UAT Negureni, UAT Chițcanii Vechi și UAT Nucăreni”, în vederea formării unei unități administrativ-teritoriale amalgamate, cu centrul administrativ în UAT Negureni. Adoptarea deciziei este necesară pentru finalizarea etapei decizionale la nivel local și pentru constituirea dosarului final al procesului de amalgamare voluntară, care urmează a fi transmis Cancelariei de Stat.
5. Respectarea condițiilor de bază
În cadrul procesului de analiză s-a constatat că UAT Tîrșiței, UAT Negureni, UAT Chițcanii Vechi, UAT Nucăreni, formează un teritoriu continuu și îndeplinesc cele două modalități de stabilire a centrului administrativ: prin consensul UAT-urilor participante, prin aplicarea criteriilor din anexa la Hotărârea Guvernului nr. 925/2023.
6. Stabilirea centrului administrativ
UAT Negureni a fost determinată în calitate de centru administrativ al viitoarei UAT amalgamate în baza criteriilor și formulei de calcul prevăzute de Metodologia de amalgamare voluntară a unităților administrativ-teritoriale, totodată cu votul unanim al Grupului Comun de Lucru.
7. Consultarea publică
    Proiectul deciziei și documentele aferente au fost supuse procesului de informare și consultare publică. Consultarea  include publicarea anunțurilor pe platforma particip.gov.md, consultări cu cetățenii, discuții prin instituții, organizații și întreprinderi, adunări pe mahalale/sectoare, adunări generale ale localităților, ședințe ale Grupului de Lucru Comun,  colectarea propunerilor scrise și digitale și publicarea materialelor pe canalele publice disponibile. Propunerile, obiecțiile și recomandările recepționate vor fi centralizate în tabelul de sinteză și incluse în dosarul consultărilor publice.
8. Conținutul de bază al proiectului de decizie
Prin proiectul de decizie se propune: aprobarea amalgamării voluntare a UAT Tîrșiței, UAT Negureni, UAT Chițcanii Vechi, UAT Nucăreni; constatarea respectării condițiilor de bază; stabilirea UAT Negureni în calitate de centru administrativ; luarea act de documentele care constituie dosarul final; desemnarea responsabilității UAT Negureni privind recepționarea deciziilor finale, consolidarea dosarului final și transmiterea acestuia către Cancelaria de Stat.

9. Impactul proiectului
Adoptarea deciziei va permite continuarea procedurii de amalgamare voluntară și transmiterea dosarului final către Cancelaria de Stat. Proiectul contribuie la crearea unei administrații locale mai consolidate și la o mai bună coordonare a serviciilor publice, investițiilor și dezvoltării locale. Proiectul nu generează, prin el însuși, cheltuieli bugetare imediate; eventualele implicații financiare vor fi examinate în etapele ulterioare.
10. Concluzie
Având în vedere respectarea condițiilor de bază, determinarea centrului administrativ conform procedurii aplicabile și desfășurarea procesului de consultare publică, proiectul deciziei este fundamentat și poate fi înaintat spre examinare și aprobare Consiliului comunal Tîrșiței.

